
RAPORT

asupra propunerii legislative privind Programul Naţional „UN LAPTOP PENTRU FIECARE ELEV ŞI PENTRU FIECARE CADRU DIDACTIC DIN ROMÂNIA” (Pl. x. 773/2006).


1. În conformitate cu prevederile art. 95 din Regulamentul Camerei Deputaţilor, republicat, cu adresa nr.PL.x.773/ 23 octombrie 2006, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă privind Programul Naţional „UN LAPTOP PENTRU FIECARE ELEV ŞI PENTRU FIECARE CADRU DIDACTIC DIN ROMÂNIA” (Pl. x. 773/2006).


La întocmirea raportului, Comisia a avut în vedere avizul primit de la Comisia juridică, de disciplină şi imunităţi, Comisia pentru tehnologia informaţiei şi comunicaţiilor, avizul Consiliului Legislativ, precum şi Punctul de vedere al Guvernului. 


Propunerea legislativă are ca obiect de reglementare  crearea şi implementarea Programului Naţional „Un laptop pentru fiecare elev şi pentru fiecare cadru didactic din România”. Prin acest program fiecare elev şi cadru didactic ar  dispune de accesul la internet, deci la informaţie, ceea ce reprezintă o mare miză pentru progresul reformei sistemului de învăţământ din ţara noastră. 

2. În raport de obiectul şi conţinutul său, propunerea legislativă face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi 16 deputaţi, din totalul de 28 membri ai Comisiei. La dezbaterea propunerii legislative au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat: doamna Gabriela Pasztor - secretar de stat, Ministerul Educaţiei şi Cercetării; domnul deputat Ioan Ghişe – iniţiator.

4. Propunerea legislativă a fost respinsă de Senat în şedinţa din 18 octombrie 2006.


Potrivit prevederilor art. 75 alin. (1) din Constituţia României, republicată, şi ale art. 92  alin. (9) pct.1 din Regulamentul Camerei Deputaţilor, Camera Deputaţilor este Camera decizională. 


5. În urma dezbaterii, în şedinţa din 8 noiembrie 2006, Comisia, cu 14 voturi pentru şi 2 abţineri, propune Plenului adoptarea propunerii legislative, cu amendamentele din Anexă.

Anexă 

I. Amendamente admise

	Nr. crt.
	Text propunere legislativă
	Text propus de Comisie

(autorul amendamentelor)
	Motivare

	1.
	Titlul Legii:  Lege privind Programul Naţional „UN LAPTOP PENTRU FIECARE ELEV ŞI PENTRU FIECARE CADRU DIDACTIC DIN ROMÂNIA”
	Text nemodificat.
	Respectarea normelor de tehnică legislativă.

	2.
	Art. 1 – Se acordă câte un laptop de 100 $ pentru fiecare elev care urmează cursurile în cadrul unităţilor şcolare ale sistemului de învăţământ preuniversitar de stat.
	Art. 1 – Se acordă câte un laptop în valoare de maximum 100 dolari SUA pentru fiecare elev care urmează cursurile în cadrul unităţilor şcolare ale sistemului de învăţământ preuniversitar.

Autori: Lia Olguţa Vasilescu, Petru Andea, Pantelimon Manta
	Respectarea normelor de tehnică legislativă.
Pentru claritate.

	3.
	Art. 2 – Se acordă câte un laptop de 100 $ pentru fiecare cadru didactic încadrat cu contract de muncă în cadrul unităţilor şcolare din sistemului de învăţământ preuniversitar de stat.     
	Art. 2 – Se acordă câte un laptop în valoare de maximum 100 dolari SUA pentru fiecare cadru didactic încadrat cu contract de muncă în cadrul unităţilor şcolare din sistemul de învăţământ preuniversitar.

Autori: Lia Olguţa Vasilescu, Petru Andea, Pantelimon Manta
	Respectarea normelor de tehnică legislativă.
Pentru claritate.

	4.
	Art. 3 – Programul naţional de distribuţie a laptop-urilor de 100 $ se va desfăşura în anul 2007.
	Art. 3 – Programul naţional de distribuţie a laptop-urilor în valoare de maximum 100 dolari SUA se va desfăşura, eşalonat, începând cu anul 2007.
Autori: Micea Valer Puşcă, Petru Andea, Ecaterina Andronescu
	Respectarea normelor de tehnică legislativă.
Pentru claritatea în exprimare.
Pentru a permite o derulare realistă a Programului. 

	5.
	Art. 4 – Fondurile pentru asigurarea finanţării pentru dotarea fiecărui elev şi a fiecărui cadru didactic cu câte un laptop se vor asigura din bugetul de stat. 
	Art. 4 – Fondurile pentru asigurarea finanţării pentru dotarea fiecărui elev şi a fiecărui cadru didactic cu câte un laptop se asigură din resurse bugetare şi/sau din alte surse.

Autori: Lia Olguţa Vasilescu, Petru Andea, Ecaterina Andronescu
	Se precizează sursele de finanţare.

	6.
	Art. 5 – Guvernul va stabili modalităţile şi etapele de distribuţie ale laptop-urilor prin norme metodologice emise în termen de 30 de zile de la data publicării prezentei legi. 
	Art. 5 – Normele metodologice de aplicare a prezentei legi se aprobă prin hotărâre a Guvernului, în termen de maximum 90 de zile de la intrarea în vigoare a prezentei legi. 

Autori: Lia Olguţa Vasilescu, Petru Andea, Ecaterina Andronescu
	Se stabileşte un termen rezonabil pentru metodologia de aplicare a Programului. 

